
Rīgā, 
Datumu skatīt laika zīmogā, Nr.2-10/57 

Izglītības un zinātnes ministrijai


Par konceptuālo ziņojumu “Par profesionālās izglītības programmu finansēšanu”

Latvijas Darba devēju konfederācija (LDDK) ir iepazinusies ar precizēto konceptuālā ziņojuma projektu “Par profesionālās izglītības programmu finansēšanu” (turpmāk tekstā – Ziņojums), Ministru kabineta rīkojuma projektu un izziņu par atzinumos sniegtajiem iebildumiem, atzinīgi vērtē sagatavoto projektu un vienlaikus izsaka šādus iebildumus un priekšlikumus:
1 [bookmark: _Toc77770865]LDDK konceptuāli iebilst pret Ziņojuma sadaļu “3.3. Prakses un DVB mācību īstenošanas izmaksu nodrošināšana” esošajā redakcijā, jo sadaļā nav pietiekami izvērtēta LDDK pieredze un izstrādātie priekšlikumi DVB un prakšu organizēšanā, kas ir iegūti, īstenojot Darbības programmas "Izaugsme un nodarbinātība" 8.5.1. specifiskā atbalsta mērķa "Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā" projektu (turpmāk – 8.5.1.SAM projekts). Lai nodrošinātu 8.5.1.SAM projekta ilgtspēju un rezultātu pēctecību, kas nodrošinās arī turpmāk veiksmīgu darba devēju sadarbību ar profesionālās izglītības iestādēm un audzēkņiem DVB un prakšu organizēšanā un īstenošanā, izmantojot arī jau sagatavotos digitālos risinājumus un datu bāzes, LDDK aicina papildināt 3.3.sadaļu, un ESF 2021.-2027.gada plānošanas periodā plānot finansējumu DVB mācību un prakšu īstenošanai, lai varētu atbalstīt  7 200 izglītojamos (25% no kopējā izglītojamā skaita) atbilstoši rādītājam, kas ir noteikts Izglītības attīstības pamatnostādnēs 2021.–2027. gadam “Nākotnes prasmes nākotnes sabiedrībai” kā viens no noteiktajiem rezultatīvajiem rādītājiem - izglītojamo īpatsvars, kas apguvuši jaunas prasmes, mācoties darba vietā, tā nodrošinot vienlīdzības principu visām iesaistītām pusēm.
2 Lai izstrādātu detalizētākus priekšlikumus un precizētu redakcijas Ziņojuma sadaļai “3.3. Prakses un DVB mācību īstenošanas izmaksu nodrošināšana”, LDDK ierosina pagarināt atzinuma sniegšanas termiņu līdz 4. augustam. 

